Eko sklad krediti ali eko krediti so ugodni krediti, ki ki so vam lahko v veliko pomoč pri financiranju okoljske naložbe. V večini primerov so bolj ugodni, kot če bi vzeli navaden kredit na banki. Ne samo, da prinašajo številne finančne ugodnosti, ampak vas obenem pripeljejo tudi do odgovornega odnosa in ravnanja, ki je okolju in zdravju prijazno. Na tak način boste izboljšali kakovost bivanja in dobro počutje – in to na cenovno zelo ugoden način! Več o tem tukaj >
Letos lahko kandidirate za ugoden kredit za čistilno napravo za pitno vodo, električna in hibridna vozila, gospodinjske aparate, hišni kompostnik, izolacijo fasade, kleti, tal, strehe ali stropa proti neogrevanemu prostoru, kurilne naprave na lesno biomaso, male čistilne naprave, male sončne, vetrne in vodne elektrarne, osebna vozila na plin, plinske kondenzacijske kotle, priklop na javno kanalizacijsko omrežje, prekritje objektov z rastlinsko odejo, solarni ogrevalni sistem, toplotne črpalke, zbiralnik deževnice ... in še mnoge druge. Več o tem si lahko preberete na spletni strani Eko sklada.
Če torej razmišljate eko kreditu, nikar ne odlašajte in si čimprej znižajte stroške svojih okoljskih naložb. Vendar bodite pozorni, saj je treba vlogo za eko kredit vedno oddati pred izvedbo del oziroma naložbe. Postopek za pridobitev kredita je sledeč: najprej je potrebna pridobitev predračuna za vašo naložbo. Nato oddate vlogo na Eko sklad. Če je le-ta popolna, prejmete kreditno odločbo in obrazce za preverjanje kreditne sposobnosti. Sledi sklenitev in podpis kreditne pogodbe na banki Intesa Sanpaolo najkasneje v šestdesetih dneh. Ko je delo zaključeno, na banko oddate vse potrebne zaključne dokumentacije. Na koncu pride na vrsto še nakazilo celotnega oziroma preostalega zneska kredita (v primeru, da je bil del nakazan že prej).